A4-0082/94

Πρόταση οδηγίας (ΕΚ) του Συμβουλίου σχετικά με την αντιμετώπιση κινδύνων σοβαρών ατυχημάτων σχετιζομένων με επικίνδυνες ουσίες (COM(94)0004 - C3-0116/94 - 94/0014(SYN))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Τέταρτη αιτιολογική σκέψη

>Αρχικό κείμενο>

ότι το Συμβούλιο, με το ψήφισμά του της 16ης Οκτωβρίου 1989, κάλεσε την Επιτροπή να μελετήσει τρόπους ώστε να συμπεριληφθούν στην οδηγία διατάξεις για τον έλεγχο σχεδιασμού χρήσεως γης, λαμβάνοντας υπόψη, ιδιαίτερα, τις συνέπειες του ατυχήματος του Bhopal, καθώς και τα μέσα ώστε να επιτευχθεί αμοιβαία κατανόηση και εναρμόνιση των εθνικών αρχών και πρακτικών σχετικά με τις εκθέσεις ασφαλείας[semigr ]

>Κείμενο μετά την ψηφοφορία στο ΕΚ>

ότι, λαμβάνοντας υπόψη τις συνθήκες υπό τις οποίες σημειώθηκαν τα ατυχήματα του Bhopal και του Μεξικού, καθώς και τις συνέπειές τους, το Συμβούλιο, με το ψήφισμά του της 16ης Οκτωβρίου 1989, κάλεσε την Επιτροπή να συμπεριλάβει στην οδηγία 82/501/ΕΟΚ διατάξεις για τους όρους εγκατάστασης μονάδων υψηλού κινδύνου στη γειτονία οικιστικών ζωνών και περιοχών που παρουσιάζουν ιδιαίτερο φυσικό ενδιαφέρον[semigr ]

(Τροπολογία 2)

Αιτιολογική σκέψη 4α) (νέα)

>Κείμενο μετά την ψηφοφορία στο ΕΚ>

ότι, στο φως των σημαντικών ατυχημάτων που συνέβησαν σε τρίτες χώρες, επιβάλλεται να ενισχυθεί η τεχνική συνεργασία, ιδίως με τις αναπτυσσόμενες χώρες, προκειμένου να εξασφαλισθεί η καλύτερη κατάρτιση των αρμόδιων αρχών, να υπάρξει σχεδιασμός των χρήσεων της γης στον οποίο να λαμβάνεται υπόψη η παρουσία των εν λόγω μονάδων υψηλού κινδύνου, καθώς και η αυξανόμενη εγκατάσταση στις πόλεις, καθώς και νομική βοήθεια, εάν παρίσταται ανάγκη, προκειμένου να αντιμετωπισθούν οι βραχυπρόθεσμες και μακροπρόθεσμες συνέπειες των εν λόγω ατυχημάτων[semigr ]

(Τροπολογία 3)

Αιτιολογική σκέψη 6α) (νέα)

>Κείμενο μετά την ψηφοφορία στο ΕΚ>

ότι προκειμένου να περιορισθούν οι διαμεθοριακές συνέπειες των ατυχημάτων είναι απολύτως απαραίτητη η ύπαρξη αποτελεσματικών συστημάτων ανταλλαγής πληροφοριών και συναγερμού, τα οποία να στηρίζονται στην εναρμόνιση των εθνικών αρχών και πρακτικών σχετικά με τις εκθέσεις ασφαλείας[semigr ]

(Tροπολογία 4)

Δωδέκατη αιτιολογική σκέψη

>Αρχικό κείμενο>

ότι, για να αποτρέπονται σοβαρά ατυχήματα, σε κάθε μονάδα στην οποία υπάρχουν επικίνδυνες ουσίες από τις οποίες, σε ενδεχόμενο σοβαρού ατυχήματος, μπορεί να υπάρξουν σοβαρές συνέπειες για τον άνθρωπο και το περιβάλλον, το αρμόδιο πρόσωπο πρέπει να λαμβάνει κάθε αναγκαίο μέτρο για την πρόληψη τέτοιων ατυχημάτων και για τον περιορισμό των συνεπειών τους[semigr ]

>Κείμενο μετά την ψηφοφορία στο ΕΚ>

ότι, για να αποτρέπονται σοβαρά ατυχήματα, σε κάθε μονάδα και εγκατάσταση στις οποίες υπάρχουν επικίνδυνες ουσίες από τις οποίες, σε ενδεχόμενο σοβαρού ατυχήματος, μπορεί να υπάρξουν σοβαρές συνέπειες για τον άνθρωπο και το περιβάλλον, το αρμόδιο πρόσωπο πρέπει να λαμβάνει κάθε αναγκαίο μέτρο για την πρόληψη τέτοιων ατυχημάτων και για τον περιορισμό των συνεπειών τους[semigr ]

(Τροπολογία 5)

Αιτιολογική σκέψη 17α) (νέα)

>Κείμενο μετά την ψηφοφορία στο ΕΚ>

ότι τα κράτη μέλη οφείλουν να λάβουν τα απαραίτητα μέτρα προκειμένου να εξασφαλίσουν την επαρκή κατάρτιση των αρχών που είναι επιφορτισμένες με την κατάρτιση των εξωτερικών σχεδίων έκτακτης ανάγκης και με τη λήψη των επιβεβλημένων αποφάσεων σε περίπτωση σοβαρών ατυχημάτων[semigr ]

(Τροπολογία 6)

Αιτιολογική σκέψη 17β) (νέα)

>Κείμενο μετά την ψηφοφορία στο ΕΚ>

ότι, ωστόσο, επιβάλλεται να επιβεβαιωθεί ότι η αρχή «ο ρυπαίνων πληρώνει» έχει εφαρμογή στην περίπτωση ατυχημάτων και ότι οι υπεύθυνες μονάδες οφείλουν να επανορθώσουν τις μακροπρόθεσμες και βραχυπρόθεσμες ζημίες που προκλήθηκαν σε ανθρώπους, στα αγαθά και στο περιβάλλον[semigr ]

(Tροπολογία 7)

Δέκατη όγδοη αιτιολογική σκέψη

>Αρχικό κείμενο>

ότι, για να προαχθεί η πρόσβαση στην πληροφόρηση για το περιβάλλον, το κοινό πρέπει να έχει πρόσβαση στην έκθεση ασφαλείας που συντάσσει το αρμόδιο πρόσωπο, όπως και πρέπει να δίδονται επαρκείς πληροφορίες στα άτομα που ενδέχεται να υποστούν βλάβη από σοβαρό ατύχημα, ώστε να είναι ενήμερα για τις ορθές ενέργειες σε περίπτωση σοβαρού ατυχήματος,

>Κείμενο μετά την ψηφοφορία στο ΕΚ>

ότι, για να προαχθεί η πρόσβαση στην πληροφόρηση για το περιβάλλον, το κοινό πρέπει να έχει πρόσβαση στις εκθέσεις ασφαλείας που συντάσσει το αρμόδιο πρόσωπο, όπως και πρέπει να δίδονται επαρκείς πληροφορίες στα άτομα που ενδέχεται να υποστούν βλάβη από σοβαρό ατύχημα, ώστε να είναι ενήμερα για τις ορθές ενέργειες σε περίπτωση σοβαρού ατυχήματος,

(Τροπολογίες 8 και 89)

Εικοστή πρώτη αιτιολογική σκέψη

>Αρχικό κείμενο>

ότι, για να εξασφαλίζεται η ανταλλαγή πληροφοριών και να αποφευχθούν μελλοντικά παρόμοια ατυχήματα, τα κράτη μέλη πρέπει να διαβιβάζουν πληροφορίες στην Επιτροπή σχετικά με σοβαρά ατυχήματα που συμβαίνουν στην επικράτειά τους, ούτως ώστε η Επιτροπή να μπορεί να αναλύει τους κινδύνους από σοβαρά ατυχήματα και να διαχειρίζεται ένα σύστημα πληροφόρησης για τη διάδοση των πληροφοριών, ιδιαίτερα, για το σοβαρό ατύχημα και τα διδάγματα που αποκομίσθηκαν[semigr ]

>Κείμενο μετά την ψηφοφορία στο ΕΚ>

ότι, για να εξασφαλίζεται η ανταλλαγή πληροφοριών και να αποφευχθούν μελλοντικά παρόμοια ατυχήματα, τα κράτη μέλη πρέπει να ενημερώνουν την Επιτροπή και την Ευρωπαϊκή Υπηρεσία Περιβάλλοντος για τα σοβαρά ατυχήματα που συμβαίνουν στην επικράτειά τους, ούτως ώστε η Επιτροπή και η Ευρωπαϊκή Υπηρεσία Περιβάλλοντος να μπορούν να αναλύουν τους κινδύνους από σοβαρά ατυχήματα και να διαχειρίζονται ένα σύστημα πληροφόρησης για τη διάδοση των πληροφοριών, ιδιαίτερα, για το σοβαρό ατύχημα και τα διδάγματα που αποκομίσθηκαν[semigr ]

(Τροπολογία 9)

Αιτιολογική σκέψη 22α) (νέα)

>Κείμενο μετά την ψηφοφορία στο ΕΚ>

ότι στο εξής όλοι οι εργαζόμενοι μιας μονάδας υψηλού κινδύνου, συμπεριλαμβανομένων των έκτακτων εργαζομένων, των συμβασιούχων και των υπεργολάβων, πρέπει να λαμβάνουν τη δέουσα κατάρτιση προκειμένου να εκπληρώνουν επαρκώς τα καθήκοντά τους υπό ομαλές και μη ομαλές συνθήκες[semigr ]

(Τροπολογία 114)

Αιτιολογική σκέψη 23α (νέα)

>Κείμενο μετά την ψηφοφορία στο ΕΚ>

ότι η μεταφορά επικίνδυνων ουσιών μέσω αγωγών, καθώς και η αποθήκευσή τους, έχουν επίσης δυναμικό πρόκλησης σοβαρών ατυχημάτων[semigr ] ότι δεν είναι σκόπιμο να περιληφθούν οι εν λόγω δραστηριότητες στο πεδίο εφαρμογής της παρούσας οδηγίας[semigr ] ότι η Επιτροπή, αφού συγκεντρώσει και αξιολογήσει τις πληροφορίες σχετικά με μηχανισμούς που υφίστανται στην Kοινότητα για τη ρύθμιση τέτοιων δραστηριοτήτων, καθώς και για τη συχνότητα εμφάνισης σχετικών ατυχημάτων, θα πρέπει να συντάξει ανακοίνωση στην οποία να αναλύεται κατά πόσον θα πρέπει να αναληφθεί δράση στον τομέα αυτόν, καθώς και το καταλληλότερο μέσο προς τούτο[semigr ]

(Τροπολογία 10)

Άρθρο 3, σημείο α)

>Αρχικό κείμενο>

α) Μονάδα,

ο συνολικός χώρος, που ευρίσκεται υπό τον έλεγχο ενός αρμοδίου προσώπου, στον οποίο υπάρχουν επικίνδυνες ουσίες, σε οιαδήποτε εγκατάσταση ή χώρο αποθήκευσης, και όλος ο υπόλοιπος χώρος που ευρίσκεται υπό τον έλεγχο του αρμοδίου προσώπου στον τόπο αυτό, συμπεριλαμβανομένων ιδιαίτερα των διοικητικών κτηρίων, του βοηθητικού εξοπλισμού, των αγωγών, των χώρων αποθήκευσης, του εξοπλισμού επεξεργασίας και παραγωγής, των χώρων εναπόθεσης, των αποβαθρών, των προβλητών, των μόλων, των αποθηκών ή παρομοίων εγκαταστάσεων, πλωτών ή μή[semigr ]

>Κείμενο μετά την ψηφοφορία στο ΕΚ>

α) Μονάδα,

ο συνολικός χώρος, που ευρίσκεται υπό τον έλεγχο ενός αρμοδίου προσώπου, στον οποίο υπάρχουν επικίνδυνες ουσίες, σε οιαδήποτε εγκατάσταση, χώρο αποθήκευσης ή κινητό χώρο φύλαξης, και όλος ο υπόλοιπος χώρος που ευρίσκεται υπό τον έλεγχο του αρμοδίου προσώπου στον τόπο αυτό, συμπεριλαμβανομένων ιδιαίτερα των διοικητικών κτηρίων, του βοηθητικού εξοπλισμού, των αγωγών, των χώρων αποθήκευσης και συντήρησης, του εξοπλισμού επεξεργασίας και παραγωγής, των χώρων εναπόθεσης, των αποβαθρών, των προβλητών, των μόλων, των αποθηκών ή παρομοίων εγκαταστάσεων, πλωτών ή μή[semigr ]

(Τροπολογία 11)

Άρθρο 3, σημείο α)α (νέο)

>Κείμενο μετά την ψηφοφορία στο ΕΚ>

α) α ως ομάδα μονάδων νοείται:

το σύνολο μιας περιοχής στην οποία είναι εγκαταστημένες μονάδες υψηλού κινδύνου κατά τρόπον ώστε η γειτνίασή τους και η συνολική ποσότητα των εμπλεκομένων επικινδύνων ουσιών να αυξάνουν την πιθανότητα σοβαρού ατυχήματος[semigr ]

(Τροπολογία 86)

Άρθρο 3, σημείο γ)

>Αρχικό κείμενο>

γ) Αρμόδιο πρόσωπο:

>Κείμενο μετά την ψηφοφορία στο ΕΚ>

γ) Αρμόδιο πρόσωπο:

>Αρχικό κείμενο>

κάθε φυσικό ή νομικό, που είναι επιφορτισμένο με την ευθύνη ελέγχου μιας μονάδας καλυπτόμενης από την παρούσα οδηγία.

>Κείμενο μετά την ψηφοφορία στο ΕΚ>

κάθε φυσικό ή νομικό, που είναι επιφορτισμένο με την ευθύνη ελέγχου μιας μονάδας ή εγκατάστασης καλυπτόμενης από την παρούσα οδηγία, ή μιας βιομηχανικής δραστηριότητας[semigr ]

>Κείμενο μετά την ψηφοφορία στο ΕΚ>

(Η έννοια της «ευθύνης ελέγχου» πρέπει να προσδιοριστεί.)

(Τροπολογία 12)

Άρθρο 3, σημείο ε)

>Αρχικό κείμενο>

ε) ως σοβαρό ατύχημα νοείται:

ένα συμβάν, όπως σοβαρή διαρροή, πυρκαγιά ή έκρηξη που προκύπτει από ανεξέλεγκτες εξελίξεις κατά τη διάρκεια της λειτουργίας οιασδήποτε μονάδας καλύπτεται από την παρούσα οδηγία, το οποίο καταλήγει σε σοβαρούς κινδύνους, άμεσους ή απώτερους, για τον άνθρωπο και/ή το περιβάλλον, εντός ή εκτός της μονάδας, και σχετίζεται με μία ή περισσότερες επικίνδυνες ουσίες.

>Κείμενο μετά την ψηφοφορία στο ΕΚ>

ε) ως σοβαρό ατύχημα νοείται:

ένα συμβάν, όπως σοβαρή διαρροή, πυρκαγιά ή έκρηξη που προκύπτει από ανεξέλεγκτες εξελίξεις κατά τη διάρκεια της λειτουργίας οιασδήποτε μονάδας καλύπτεται από την παρούσα οδηγία, το οποίο καταλήγει σε σοβαρούς κινδύνους, άμεσους ή απώτερους, για τον άνθρωπο και/ή το περιβάλλον, εντός ή εκτός της μονάδας, σχετίζεται με μία ή περισσότερες επικίνδυνες ουσίες και του οποίου τα αποτελέσματα είναι δυνατόν να ανταποκρίνονται στα κριτήρια του παραρτήματος IVα.

(Tροπολογία 13)

Άρθρο 3, σημείο ε α) (νέο)

>Κείμενο μετά την ψηφοφορία στο ΕΚ>

ε α) ως παρ'ολίγον σοβαρό ατύχημα νοείται:

η αποφυγή ενός σοβαρού ατυχήματος λόγω έγκαιρης, προγραμματισμένης ή μη, παρέμβασης ή συγκυρίας περιστατικών που είχε ως αποτέλεσμα να μην συμβεί το σοβαρό ατύχημα.

(Τροπολογία 14)

Άρθρο 3, σημείο στ)

>Αρχικό κείμενο>

στ) κίνδυνος:

>Κείμενο μετά την ψηφοφορία στο ΕΚ>

στ) κίνδυνος:

>Αρχικό κείμενο>

η εγγενής ιδιότητα μιας επικίνδυνης οσυίας ή φυσικής κατάστασης σε μία μονάδα, που ενδέχεται να προκαλέσει ζημίες.

>Κείμενο μετά την ψηφοφορία στο ΕΚ>

η εγγενής ιδιότητα μιας επικίνδυνης ουσίας ή φυσικής κατάστασης σε μια μονάδα, που ενδέχεται να προκαλέσει ζημίες, είτε πρόκειται για

>Κείμενο μετά την ψηφοφορία στο ΕΚ>

- κινδύνους για τη ζωή ανθρώπων ή για σοβαρές επιπτώσεις στην υγεία τους,

>Κείμενο μετά την ψηφοφορία στο ΕΚ>

- πιθανότητες να προκληθούν ζημίες σε μεγάλο αριθμό ατόμων ή

>Κείμενο μετά την ψηφοφορία στο ΕΚ>

- πιθανότητες να προκληθούν ζημίες στο περιβάλλον - κυρίως την πανίδα, την χλωρίδα, το έδαφος, τα ύδατα και την ατμόσφαιρα - καθώς και στον πολιτισμό ή σε άλλα αγαθά, όταν η τροποποίηση της κατάστασής τους ή του ενδιαφέροντός τους μπορεί να έχει επιπτώσεις στα κοινά κεκτημένα[semigr ]

(Τροπολογία 15)

Άρθρο 3, σημείο ζ)

>Αρχικό κείμενο>

ζ) ως επικινδυνότητα νοείται:

>Κείμενο μετά την ψηφοφορία στο ΕΚ>

ζ) ως επικινδυνότητα νοείται:

>Αρχικό κείμενο>

η πιθανότητα να συμβεί ένα συγκεκριμένο γεγονός εντός δεδομένης χρονικής περιόδου ή υπό δεδομένες συνθήκες[semigr ]

>Κείμενο μετά την ψηφοφορία στο ΕΚ>

η πιθανότητα να συμβούν συγκεκριμένα γεγονότα επιβλαβή για τον άνθρωπο και το περιβάλλον εντός δεδομένης χρονικής περιόδου ή υπό δεδομένες συνθήκες[semigr ]

(Τροπολογία 16)

Άρθρο 3, σημείο η)α (νέο)

>Κείμενο μετά την ψηφοφορία στο ΕΚ>

η)α ως ζημίες νοούνται:

οι επιπτώσεις ενός ατυχήματος το οποίο επιφέρει άμεσα ή έμμεσα σοβαρή προσβολή στην υγεία του ανθρώπου, στα υλικά αγαθά ή στο περιβάλλον[semigr ]

(Τροπολογία 17)

Άρθρο 3, σημείο η) β (νέο)

>Κείμενο μετά την ψηφοφορία στο ΕΚ>

η)β ως διαμεθοριακή ζημία νοείται:

κάθε σοβαρή ζημία στην ανθρώπινη υγεία, τα υλικά αγαθά ή το περιβάλλον η οποία, σε περίπτωση ατυχήματος, θίγει και άλλη χώρα πέραν από τη χώρα στην οποία είναι εγκατεστημένοι η μονάδα στην οποία συνέβη το ατύχημα[semigr ]

(Τροπολογίες 18 και 113/αναθ.)

Άρθρο 4

>Αρχικό κείμενο>

Εξαιρούνται από το πεδίο εφαρμογής της παρούσας οδηγίας:

>Κείμενο μετά την ψηφοφορία στο ΕΚ>

Εξαιρούνται από το πεδίο εφαρμογής της παρούσας οδηγίας στο μέτρο που καλύπτονται από κοινοτικές ρυθμίσεις ή ειδικές και ισοδύναμες εθνικές ρυθμίσεις, οι ακόλουθες βιομηχανικές εγκαταστάσεις και δραστηριότητες:

>Αρχικό κείμενο>

α) οι στρατιωτικές εγκαταστάσεις ή χώροι αποθήκευσης[semigr ]

>Κείμενο μετά την ψηφοφορία στο ΕΚ>

α) διαγράφεται

>Αρχικό κείμενο>

β) οι κίνδυνοι που προέρχονται από ιοντίζουσα ακτινοβολία[semigr ]

γ) οι μεταφορές επικίνδυνων ουσιών οδικώς, σιδηροδρομικώς, με πλωτά ή εναέρια μέσα, εκτός του χώρου των μονάδων που καλύπτονται από την παρούσα οδηγία[semigr ]

>Κείμενο μετά την ψηφοφορία στο ΕΚ>

β) οι πυρηνικές εγκαταστάσεις μόνο όσον αφορά στους κινδύνους που προέρχονται από ιοντίζουσα ακτινοβολία[semigr ]

γ) οι μεταφορές επικίνδυνων ουσιών οδικώς, σιδηροδρομικώς, με πλωτά ή εναέρια μέσα, εκτός του χώρου των μονάδων που καλύπτονται από την παρούσα οδηγία[semigr ]

>Αρχικό κείμενο>

δ) η μεταφορά επικίνδυνων ουσιών μέσω αγωγών εκτός του χώρου των μονάδων που καλύπτονται από την παρούσα οδηγία[semigr ]

ε) οι εργασίες των βιομηχανιών εξόρυξης που ασχολούνται με την ανίχνευση και την εκμετάλλευση μεταλλευμάτων σε ορυχεία και λατομεία, καθώς και μέσω γεωτρήσεων, συμπεριλαμβανομένης της προπαρασκευής των εξορυχθέντων υλών προς πώληση[semigr ]

>Κείμενο μετά την ψηφοφορία στο ΕΚ>

δ) η μεταφορά επικίνδυνων ουσιών μέσω αγωγών εκτός του χώρου των μονάδων που καλύπτονται από την παρούσα οδηγία[semigr ]

ε) οι εργασίες των βιομηχανιών εξόρυξης που ασχολούνται με την ανίχνευση και την εκμετάλλευση μεταλλευμάτων σε ορυχεία και λατομεία, καθώς και μέσω γεωτρήσεων[semigr ]

(Τροπολογία 19)

Άρθρο 5, παράγραφος 1

>Αρχικό κείμενο>

1. Τα κράτη μέλη εξασφαλίζουν ότι το αρμόδιο πρόσωπο υποχρεούται να λάβει όλα τα απαραίτητα μέτρα για την πρόληψη σοβαρών ατυχημάτων και τον περιορισμό των συνεπειών τους για τον άνθρωπο και το περιβάλλον.

>Κείμενο μετά την ψηφοφορία στο ΕΚ>

1. Τα κράτη μέλη εξασφαλίζουν ότι το αρμόδιο πρόσωπο υποχρεούται να λάβει όλα τα απαραίτητα μέτρα για την πρόληψη σοβαρών ατυχημάτων και τον περιορισμό των συνεπειών τους για τον άνθρωπο και το περιβάλλον, καθώς επίσης την ενημέρωση, την εκπαίδευση και εξοπλισμό, με σκοπό την ασφάλεια, των εργαζομένων και εκείνων που έχουν πρόσβαση στην επιχείρηση για λόγους εργασίας.

(Τροπολογία 20)

Άρθρο 5, παράγραφος 2α (νέα)

>Κείμενο μετά την ψηφοφορία στο ΕΚ>

2α. Όσον αφορά στην εκμετάλλευση μονάδων από πολίτες της Κοινότητας στην επικράτεια τρίτης χώρας, η Ευρωπαϊκή Ένωση εγκρίνει την αρχή της ισοτιμίας των διατάξεων σχετικά με την προστασία της υγείας και του περιβάλλοντος.

Η αρχή αυτή επιβάλλει, σε σχέση με την παρούσα οδηγία, στα κράτη μέλη να μεριμνούν για την εφαρμογή της αρχής αυτής από τα ενδιαφερόμενα αρμόδια πρόσωπα.

(Τροπολογία 21)

Άρθρο 6, παράγραφος 1, σημείο β)

>Αρχικό κείμενο>

β) τις αρχές και τα κριτήρια στα οποία βασίζονται οι ενέργειες για την πρόληψη και την αντιμετώπιση σοβαρών ατυχημάτων[semigr ]

>Κείμενο μετά την ψηφοφορία στο ΕΚ>

β) τις αρχές και τα κριτήρια στα οποία βασίζονται οι ενέργειες για την πρόληψη και την αντιμετώπιση σοβαρών ατυχημάτων, σύμφωνα με το παράρτημα 4α[semigr ]

(Τροπολογία 22)

Άρθρο 6, παράγραφος 1, σημείο γ)

>Αρχικό κείμενο>

γ) την επισήμανση των κινδύνων σοβαρών ατυχημάτων

>Κείμενο μετά την ψηφοφορία στο ΕΚ>

γ) την επισήμανση των κινδύνων σοβαρών ατυχημάτων και την αξιολόγηση των συνεπειών για τον άνθρωπο και το περιβάλλον που αποδίδονται σ' αυτά

(Τροπολογία 23)

Άρθρο 6, παράγραφος 1, σημείο δ) α (νέο)

>Κείμενο μετά την ψηφοφορία στο ΕΚ>

δ) α τις διαδικασίες ενημέρωσης, κατάρτισης, εκπαίδευσης και εξοπλισμού των εργαζομένων και εκείνων που έχουν πρόσβαση στην επιχείρηση για λόγους εργασίας.

(Τροπολογία 24 και 101)

Άρθρο 6, παράγραφος 1, σημείο στ) α (νέο)

>Κείμενο μετά την ψηφοφορία στο ΕΚ>

στ) α την τυπολογία, τις λεπτομέρειες και την περιοδικότητα των ασκήσεων εικονικής εφαρμογής των σχεδίων έκτακτης ανάγκης.

(Τροπολογία 25)

Άρθρο 6, παράγραφος 1, σημείο η)

>Αρχικό κείμενο>

η) την περιοδική επανεξέταση της Πολιτικής Πρόληψης Σοβαρών Ατυχημάτων και του Διαχειριστικού Συστήματος από την ανώτερη διεύθυνση της μονάδας, με σκοπό να ελέγχονται οι επιδόσεις βάσει των εφαρμοστέων προτύπων.

>Κείμενο μετά την ψηφοφορία στο ΕΚ>

η) την περιοδική επανεξέταση της Πολιτικής Πρόληψης Σοβαρών Ατυχημάτων και του Διαχειριστικού Συστήματος από την ανώτερη διεύθυνση της μονάδας, με σκοπό να ελέγχονται οι επιδόσεις βάσει των εφαρμοστέων προτύπων, συμπεριλαμβανομενων των απαιτήσων που περιλαμβάνονται στο παράρτημα ΙΙ του κανονισμού περί οικολογιστικού ελέγχου.

(Τροπολογία 26)

Άρθρο 6, παράγραφος 3, σημείο δ)

>Αρχικό κείμενο>

δ) Επαρκείς πληροφορίες για την αναγνώριση της σχετικής επικίνδυνης ουσίας ή των ουσιών.

>Κείμενο μετά την ψηφοφορία στο ΕΚ>

δ) Ακριβείς πληροφορίες για την αναγνώριση της σχετικής επικίνδυνης ουσίας ή των ουσιών.

(Τροπολογία 102)

Άρθρο 6, παράγραφος 3, σημείο ε)

>Αρχικό κείμενο>

ε) την ποσότητα και τη φυσική μορφή της σχετικής επικίνδυνης ουσίας ή των ουσιών[semigr ]

>Κείμενο μετά την ψηφοφορία στο ΕΚ>

ε) την ποσότητα και τη φυσική μορφή της σχετικής επικίνδυνης ουσίας ή των ουσιών και τις μετατροπές που προβλέπονται σε περίπτωση μείξης[semigr ]

(Τροπολογία 27)

Άρθρο 6, παράγραφος 5

>Αρχικό κείμενο>

5. Σε περίπτωση αξιοσημείωτης μεταβολής της μεγίστης ποσότητας ή της φυσικής μορφής της υπάρχουσας επικίνδυνης ουσίας, που αναφέρεται στην κοινοποίηση που υποβάλλει σύμφωνα με την παράγραφο 2, συμπεριλαμβανομένης της μόνιμης παύσης λειτουργίας της εγκατάστασης, ενημερώνει αμέσως την αρμόδια αρχή για την μεταβολή αυτή.

>Κείμενο μετά την ψηφοφορία στο ΕΚ>

5. Σε περίπτωση αξιοσημείωτης μεταβολής της μεγίστης ποσότητας ή της φυσικής μορφής της υπάρχουσας επικίνδυνης ουσίας, ή του αριθμού των ουσιών που αναφέρονται στην κοινοποίηση που υποβάλλει σύμφωνα με την παράγραφο 2 και σε περίπτωση μόνιμης παύσης λειτουργίας της εγκατάστασης, ενημερώνει εκ των προτέρων την αρμόδια αρχή για την μεταβολή αυτή.

(Η έννοια της «αξιοσημείωτης μεταβολής» πρέπει να διευκρινιστεί με τη θέσπιση ανώτατων τιμών και/ή σημαντικών ποσοτήτων)

(Τροπολογία 28)

Άρθρο 7

>Αρχικό κείμενο>

Τα κράτη μέλη λαμβάνουν τα απαραίτητα μέτρα για να εξασφαλίσουν ότι όλα τα αρμόδια πρόσωπα υποχρεούνται να αποδείξουν στην αρμόδια αρχή οποτεδήποτε, ιδιαίτερα δε για τους σκοπούς των ελέγχων που αναφέρει το άρθρο 18, ότι έχουν λάβει όλα τα αναγκαία μέτρα που ορίζει η παρούσα οδηγία.

>Κείμενο μετά την ψηφοφορία στο ΕΚ>

Τα κράτη μέλη λαμβάνουν τα απαραίτητα μέτρα για να εξασφαλίσουν ότι όλα τα αρμόδια πρόσωπα υποχρεούνται να αποδείξουν στην αρμόδια αρχή οποτεδήποτε, ιδιαίτερα δε για τους σκοπούς των ελέγχων που αναφέρει το άρθρο 18, ότι έχουν λάβει όλα τα αναγκαία μέτρα που ορίζει η παρούσα οδηγία καθώς και η οδηγία 89/391/ΕΟΚ του Συμβουλίου(1) σχετικά με την εφαρμογή μέτρων που αποβλέπουν στην προώθηση της βελτίωσης της ασφάλειας και της υγείας των εργαζομένων κατά την εργασία

________

(1) (ΕΕ L 183 της 26.9.1989, σελ. 1).

(Τροπολογία 29)

Άρθρο 8, παράγραφος 1, πρώτο εδάφιο

>Αρχικό κείμενο>

Τα κράτη μέλη εξασφαλίζουν ότι η αρμόδια αρχή χρησιμοποιώντας τις πληροφορίες που λαμβάνει από τα αρμόδια πρόσωπα, σύμφωνα με την παρούσα οδηγία και ιδιαίτερα λαμβάνοντας υπόψη τη θέση, την εγγύτητα και τις συνολικές ποσότητες των ανευρισκομένων επικίνδυνων ουσιών, επισημαίνει ομάδες μονάδων όπου η πιθανότητα σοβαρού ατυχήματος μπορεί να είναι αυξημένη.

>Κείμενο μετά την ψηφοφορία στο ΕΚ>

Τα κράτη μέλη λαμβάνουν τα αναγκαία μέτρα για να εξασφαλίσουν ότι η αρμόδια αρχή, που ορίζεται στο άρθρο 16 επισημαίνει, σύμφωνα με τον ορισμό που προβλέπεται στο άρθρο 3, σημείο α) α. χρησιμοποιώντας τις πληροφορίες που λαμβάνει από τα αρμόδια πρόσωπα, σύμφωνα με την παρούσα οδηγία, τις ομάδες μονάδων όπου η πιθανότητα σοβαρού ατυχήματος μπορεί να είναι αυξημένη.

(Τροπολογία 30)

Άρθρο 8, παράγραφος 2, εισαγωγική πρόταση

>Αρχικό κείμενο>

2. Τα κράτη μέλη εξασφαλίζουν ότι, κάθε φορά που επισημαίνεται, σύμφωνα με την παράγραφο 1, αυξημένη πιθανότητα ή/και συνέπειες σοβαρών ατυχημάτων σε μια ομάδα μονάδων,

>Κείμενο μετά την ψηφοφορία στο ΕΚ>

2. Τα κράτη μέλη εξασφαλίζουν ότι, κάθε φορά που επισημαίνεται, σύμφωνα με την παράγραφο 1, αυξημένη πιθανότητα ή/και συνέπειες σοβαρών ατυχημάτων ή/και παρ' ολίγον σοβαρών ατυχημάτων σε μια ομάδα μονάδων,

(Τροπολογία 31)

Άρθρο 8, παράγραφος 3

>Αρχικό κείμενο>

3. Τα κράτη μέλη ενημερώνουν την Επιτροπή σχετικά με τα κριτήρια που χρησιμοποιούν για τον προσδιοριμό των προϋποθέσεων υπό τις οποίες πρόκειται να εφαρμοσθουν οι διατάξεις του άρθρου 9 σε όλες τις μονάδες μιας ομάδας. Η Επιτροπή, εν ανάγκη, καθορίζει εναρμονισμένα κριτήρια, σύμφωνα με τη διαδικασία που προβλέπεται στο άρθρο 22.

>Κείμενο μετά την ψηφοφορία στο ΕΚ>

3. Η Επιτροπή καθορίζει, ταυτόχρονα με τη θέση σε ισχύ της παρούσας οδηγίας, εναρμονισμένα κριτήρια, τα οποία οφείλουν να χρησιμοποιούν τα κράτη μέλη για τον προσδιορισμό των προϋποθέσεων υπό τις οποίες πρόκειται να εφαρμοσθούν οι διατάξεις του άρθρου 9 σε όλες τις μονάδες μιας ομάδας.

(Τροπολογία 32)

Άρθρο 9, παράγραφος 1, πρώτο εδάφιο, σημείο δ)

>Αρχικό κείμενο>

δ) να διευκρινισθούν οι επιχειρησιακές απαιτήσεις και περιορισμοί της μονάδας, όσον αφορά τεχνικά, οργανωτικά και διαχειριστικά θέματα, που χρησιμοποιούνται για την πρόληψη σοβαρών ατυχημάτων,

>Κείμενο μετά την ψηφοφορία στο ΕΚ>

δ) να διευκρινισθούν οι υφιστάμενες διατάξεις εντός της μονάδας, όσον αφορά τεχνικά, οργανωτικά και διαχειριστικά θέματα, που χρησιμοποιούνται για την πρόληψη σοβαρών ατυχημάτων,

(Τροπολογία 33)

Άρθρο 9, παράγραφος 1, πρώτο εδάφιο, σημείο ζ) α (νέο)

>Κείμενο μετά την ψηφοφορία στο ΕΚ>

ζ) α να καταδεικνύεται ότι οι εργαζόμενοι έχουν λάβει επαρκή κατάρτιση όσον αφορά τη λειτουργία της μονάδας τόσο υπό ομαλές όσο και υπό μή ομαλές συνθήκες, προκειμένου να προλαμβάνουν τα ατυχήματα και να παρεμβαίνουν έγκαιρα και αποτελεσματικά μετά την εκδήλωσή τους. Στην εν λόγω κατάρτιση πρέπει να περιλαμβάνονται:

>Κείμενο μετά την ψηφοφορία στο ΕΚ>

- ο εντοπισμός των κινδύνων και τα απαραίτητα διορθωτικά μέτρα,

>Κείμενο μετά την ψηφοφορία στο ΕΚ>

- οι βασικές διαδικασίες έκτακτης ανάγκης,

>Κείμενο μετά την ψηφοφορία στο ΕΚ>

- οι ορθές διαδικασίες χειρισμού των υλικών,

>Κείμενο μετά την ψηφοφορία στο ΕΚ>

- κάθε ιδιαίτερος κίνδυνος που αποτελεί ειδικό χαρακτηριστικό της συγκεκριμένης εργασίας.

(Τροπολογία 34)

Άρθρο 9, παράγραφος 1, τρίτο εδάφιο

>Αρχικό κείμενο>

Εσωτερικοί έλεγχοι ασφαλείας διεξάγονται ως αναπόσπαστο μέρος του διαχειριστικού συστήματος της μονάδας. Τα αποτελέσματά τους διατίθενται στις αρμόδιες αρχές κατά τη διάρκεια των επιθεωρήσεων που διενεργούνται σύμφωνα με το άρθρο 18.

>Κείμενο μετά την ψηφοφορία στο ΕΚ>

Εσωτερικοί έλεγχοι ασφαλείας που αποτελούν αναπόσπαστο μέρος του διαχειριστικού συστήματος της μονάδας διεξάγονται κάθε χρόνο από όλες τις μονάδες οι οποίες υπόκεινται στις διατάξεις του παρόντος άρθρου. Τα αποτελέσματά τους διατίθενται στις αρμόδιες αρχές κατά τη διάρκεια των επιθεωρήσεων που διενεργούνται σύμφωνα με το άρθρο 18.

(Τροπολογία 35)

Άρθρο 9, παράγραφος 5, πρώτη παύλα

>Αρχικό κείμενο>

- τουλάχιστον κάθε 5 χρόνια

>Κείμενο μετά την ψηφοφορία στο ΕΚ>

- τουλάχιστον κάθε 3 χρόνια

(Τροπολογία 36)

Άρθρο 9, παράγραφος 5, παύλα 3α (νέα)

>Κείμενο μετά την ψηφοφορία στο ΕΚ>

- οποτεδήποτε, κατόπιν παρ' ολίγον σοβαρού ατυχήματος ώστε να λαμβάνονται υπόψη οι συνθήκες κάτω από τις οποίες προκλήθηκε ο κίνδυνος και πώς αποσοβήθηκε.

(Τροπολογία 37)

Άρθρο 9, παράγραφος 5, εδάφιο 1α (νέο)

>Κείμενο μετά την ψηφοφορία στο ΕΚ>

Η επανεξέταση είναι δυνατόν να πραγματοποιείται όχι μόνον από την ίδια την Αρμόδια Αρχή, αλλά και από «εντεταλμένες υπηρεσίες» (π.χ. Τεχνικός Ελεγχος) με έξοδα του αρμοδίου προσώπου.

(Τροπολογία 38)

Άρθρο 9, παράγραφος 7

>Αρχικό κείμενο>

7. Τα κράτη μέλη φροντίζουν ώστε η αρμόδια αρχή να δημοσιεύει τα κριτήρια που σκοπεύει να χρησιμοποιήσει για να αποφασίσει ότι μια ουσία ή μονάδα δεν είναι σε θέση να δημιουργήσουν κίνδυνο σοβαρού ατυχήματος σύμφωνα με την παράγραφο 6 και κοινοποιεί αντίγραφο των προαναφερθέντων κριτηρίων στην Επιτροπή. Η Επιτροπή, εν ανάγκη, καθορίζει εναρμονισμένα κριτήρια, σύμφωνα με τη διαδικασία που προβλέπεται στο άρθρο 22.

>Κείμενο μετά την ψηφοφορία στο ΕΚ>

7. Η Επιτροπή καθορίζει με την έναρξη της παρούσας οδηγίας, εναρμονισμένα κριτήρια που πρέπει να εφαρμόζει η αρμόδια αρχή για να αποφασίσει ότι μια ουσία ή μονάδα δεν είναι σε θέση να δημιουργήσουν κίνδυνο σοβαρού ατυχήματος σύμφωνα με την παράγραφο 6.

Στα κριτήρια αυτά περιλαμβάνονται:

- οι μέθοδοι και οι διαδικασίες για την ανάλυση και αξιολόγηση του κινδύνου,

- τα συστήματα ελέγχου της ασφαλείας, συμπεριλαμβανομένων των μεθόδων και διαδικασιών επανεξέτασης,

- η αξιοπιστία των μέτρων και των τεχνικών συστημάτων για την πρόληψη των ατυχημάτων.

(Τροπολογία 39)

Άρθρο 10, εισαγωγική πρόταση

>Αρχικό κείμενο>

Σε περίπτωση μετατροπών σε μια εγκατάσταση, χώρο αποθήκευσης ή μονάδα, οι οποίες ενδέχεται να έχουν σημαντικές συνέπειες όσον αφορά τους κινδύνους σοβαρού ατυχήματος, τα κράτη μέλη λαμβάνουν ενδεδειγμένα μέτρα για να εξασφαλίσουν ότι το αρμόδιο πρόσωπο:

>Κείμενο μετά την ψηφοφορία στο ΕΚ>

Σε περίπτωση μετατροπών σε μια εγκατάσταση, διεργασία παραγωγής χώρο αποθήκευσης ή μονάδα, οι οποίες ενδέχεται να έχουν σημαντικές συνέπειες όσον αφορά τους κινδύνους σοβαρού ατυχήματος, τα κράτη μέλη λαμβάνουν ενδεδειγμένα μέτρα για να εξασφαλίσουν ότι το αρμόδιο πρόσωπο:

(Τροπολογία 40)

Άρθρο 11, παράγραφος 3

>Αρχικό κείμενο>

3. Με την επιφύλαξη των υποχρεώσεων των αρμοδίων αρχών, τα κράτη μέλη φροντίζουν να προσφέρεται η ευκαιρία συμβολής στην προπαρασκευή σχεδίων έκτακτης ανάγκης, που καταρτίζονται για την εφαρμογή της παρούσας οδηγίας:

>Κείμενο μετά την ψηφοφορία στο ΕΚ>

3. Με την επιφύλαξη των υποχρεώσεων των αρμοδίων αρχών, τα κράτη μέλη φροντίζουν ώστε τα σχέδια έκτακτης ανάγκης να καταρτίζονται μετά από διαβουλεύσεις:

>Αρχικό κείμενο>

- στην περίπτωση εσωτερικών και εξωτερικών σχεδίων έκτακτης ανάγκης, σε προσωπικό εντός της μονάδας, και,

>Κείμενο μετά την ψηφοφορία στο ΕΚ>

- με το προσωπικό της μονάδας, μέσω κυρίως μιας Επιτροπής Ασφαλείας, στην περίπτωση των εσωτερικών και εξωτερικών σχεδίων έκτακτης ανάγκης

>Αρχικό κείμενο>

- στην περίπτωση εξωτερικών σχεδίων έκτακτης ανάγκης στο κοινό το οποίο ενδέχεται να υποστεί ζημίες.

>Κείμενο μετά την ψηφοφορία στο ΕΚ>

- με το κοινό το οποίο ενδέχεται να υποστεί ζημίες, ιδίως μέσω των ενώσεων των κατοίκων της περιοχής, στην περίπτωση των εξωτερικών σχεδίων έκτακτης ανάγκης.

(Τροπολογία 41)

Άρθρο 11, παράγραφος 5, εισαγωγική πρόταση

>Αρχικό κείμενο>

5. Τα κράτη μέλη λαμβάνουν τα αναγκαία μέτρα ώστε να καθιερώσουν ένα σύστημα που εξασφαλίζει ότι τα σχέδια έκτακτης ανάγκης τίθενται σε εφαρμογή, χωρίς καθυστέρηση, από το καθορισμένο πρόσωπο ή την ορισθείσα αρχή, κάθε φορά που:

>Κείμενο μετά την ψηφοφορία στο ΕΚ>

5. Τα κράτη μέλη λαμβάνουν τα αναγκαία μέτρα ώστε να καθιερώσουν ένα σύστημα που εξασφαλίζει ότι τα Σχέδια Έκτακτης Ανάγκης τίθενται σε εφαρμογή, χωρίς καθυστέρηση, από το καθορισμένο εντός της μονάδας πρόσωπο και, αν συντρέχει λόγος, από την προς τούτο ορισθείσα αρμόδια αρχή, κάθε φορά που:

(Τροπολογία 42)

Άρθρο 11, παράγραφος 7

>Αρχικό κείμενο>

7. Τα κράτη μέλη φροντίζουν ώστε η αρμόδια αρχή να δημοσιεύει τα κριτήρια που σκοπεύει να χρησιμοποιήσει για να αποφασίσει ότι μια ουσία ή μονάδα δεν είναι σε θέση να δημιουργήσουν κίνδυνο σοβαρού ατυχήματος σύμφωνα με την παράγραφο 6 και κοινοποιεί αντίγραφο των προαναφερθέντων κριτηρίων στην Επιτροπή. Η Επιτροπή, εν ανάγκη, καθορίζει εναρμονισμένα κριτήρια, σύμφωνα με τη διαδικασία που προβλέπεται στο άρθρο 22.

>Κείμενο μετά την ψηφοφορία στο ΕΚ>

7. Η Επιτροπή καθορίζει, με την έναρξη ισχύος της παρούσας οδηγίας, εναρμονισμένα κριτήρια, τα οποία πρέπει να εφαρμόζουν οι αρμόδιες αρχές των κρατών μελών για να αποφασίσουν ότι μια ουσία ή μονάδα δεν είναι σε θέση να δημιουργήσουν κίνδυνο σοβαρού ατυχήματος με βάση το άρθρο 11, παράγραφος 6.

(Τροπολογία 115)

Άρθρο 12, παράγραφος 1, δεύτερο εδάφιο

>Αρχικό κείμενο>

Τα κράτη μέλη φροντίζουν ώστε η πολιτική τους χρήσεως γης και οι διαδικασίες για την εφαρμογή της να λαμβάνουν υπόψη την ανάγκη διαχωρισμού, σε μακροπρόθεσμη βάση, των μονάδων των υποκειμένων στην παρούσα οδηγία από κατοικημένες περιοχές, περιοχές μεγάλης προσέλευσης του κοινού και περιοχές ιδιαίτερης φυσικής ευαισθησίας ή ενδιαφέροντος, καθώς και την ανάγκη να διευκολυνθεί ο σχεδιασμός μέτρων έκτακτης ανάγκης σε περίπτωση σοβαρού ατυχήματος.

>Κείμενο μετά την ψηφοφορία στο ΕΚ>

Τα κράτη μέλη, φροντίζουν ώστε η πολιτική τους χρήσεως γης και οι διαδικασίες για την εφαρμογή της να λαμβάνουν υπόψη τα τεχνικά και άλλα μέτρα που λαμβάνονται βάσει του άρθρου 5, παρ. 1 καθώς και την ανάγκη διαχωρισμού, σε μακροπρόθεσμη βάση, των μονάδων των υποκειμένων στην παρούσα οδηγία από κατοικημένες περιοχές, περιοχές μεγάλης προσέλευσης του κοινού και περιοχές ιδιαίτερης φυσικής ευαισθησίας ή ενδιαφέροντος, καθώς και την ανάγκη να διευκολυνθεί ο σχεδιασμός μέτρων έκτακτης ανάγκης σε περίπτωση σοβαρού ατυχήματος.

(Τροπολογία 44)

Άρθρο 12, παράγραφος 3

>Αρχικό κείμενο>

3. Τα κράτη μέλη ενημερώνουν την Επιτροπή σχετικά με τα κριτήρια εγκατάστασης και σχεδιασμού χρήσεως γης τα οποία χρησιμοποιούν για τους σκοπούς του άρθρου 9.1. Η Επιτροπή, εν ανάγκη, καθορίζει κατευθυντήριες γραμμές όσον αφορά τα εν λόγω κριτήρια, σύμφωνα με τη διαδικασία που προβλέπεται στο άρθρο 22.

>Κείμενο μετά την ψηφοφορία στο ΕΚ>

3. Τα κράτη μέλη ενημερώνουν την Επιτροπή σχετικά με τα κριτήρια εγκατάστασης και σχεδιασμού χρήσεως γης τα οποία χρησιμοποιούν για τους σκοπούς του άρθρου 9.1. Η Επιτροπή, εν ανάγκη, θεσπίζει τα εναρμονισμένα κριτήρια, σύμφωνα με τη διαδικασία που προβλέπεται στο άρθρο 22.

(Τροπολογία 45)

Άρθρο 12, παράγραφος 3α (νέα)

>Κείμενο μετά την ψηφοφορία στο ΕΚ>

3α. Τα κράτη μέλη λαμβάνουν τις απαραίτητες διατάξεις προκειμένου να καθορισθούν περίμετροι ασφάλειας γύρω από τις μονάδες που υπάγονται στην παρούσα οδηγία κατά τρόπον ώστε σε περίπτωση ατυχήματος να εξασφαλίζεται η ασφάλεια των κατοίκων των γύρω περιοχών.

>Κείμενο μετά την ψηφοφορία στο ΕΚ>

Τα κράτη μέλη αναλαμβάνουν την υποχρέωση να μήν επιτραπεί οποιαδήποτε νέα διευθέτηση του χώρου άλλη από εκείνη που συνδέεται με τη δραστηριότητα της μονάδας στην εν λόγω περίμετρο και να λάβουν τα αντίστοιχα απαραίτητα μέτρα σε επίπεδο πολεοδομικής ρύθμισης της περιοχής.

(Tροπολογία 46)

Άρθρο 12α (νέο)

>Κείμενο μετά την ψηφοφορία στο ΕΚ>

Η μεταφορά τεχνολογίας όσον αφορά μια μονάδα υψηλού κινδύνου (από την άποψη των διεργασιών παραγωγής ή της αποθήκευσης) πρέπει να συνοδεύεται από τη μεταφορά των κατάλληλων μεθόδων και πληροφοριών για την ασφαλή εκμετάλλευση της μονάδας.

(Τροπολογία 47)

Άρθρο 13, παράγραφος 1, πρώτο εδάφιο

>Αρχικό κείμενο>

1. Τα κράτη μέλη φροντίζουν για την παροχή πληροφοριών σχετικά με τα μέτρα ασφαλείας και με την ορθή συμπεριφορά σε περίπτωση ατυχήματος, χωρίς να πρέπει να υποβληθεί σχετικό αίτημα, σε άτομα που ενδέχεται να υποστούν βλάβη από σοβαρό ατύχημα που πηγάζει από μονάδα καλυπτόμενη από το άρθρο 9. Οι πληροφορίες αυτές επανεξετάζονται ανά διετία και, εν ανάγκη, επαναλαμβάνονται και προσαρμόζονται στα σύγχρονα δεδομένα, τουλάχιστον σε περίπτωση μετατροπής κατά την έννοια του άρθρου 10. Πρέπει επίσης να ευρίσκονται μονίμως στη διάθεση του κοινού. Το μέγιστο χρονικό διάστημα μεταξύ των επαναλήψεων της πληροφόρησης του κοινού δεν πρέπει να υπερβαίνει, σε καμία περίπτωση, τα 4 έτη.

>Κείμενο μετά την ψηφοφορία στο ΕΚ>

1. Δυνάμει του άρθρου 3 της οδηγίας 90/313/ΕΟΚ(1), οι πληροφορίες σχετικά με τους κινδύνους ατυχήματος, με τα μέτρα ασφαλείας και με την ορθή συμπεριφορά σε περίπτωση ατυχήματος, παρέχονται, χωρίς να πρέπει να υποβληθεί σχετικό αίτημα, σε άτομα που ενδέχεται να υποστούν βλάβη από σοβαρό ατύχημα, που λαμβάνει χώρα σε μονάδα η οποία αναφέρεται στο άρθρο 9 καθώς και σε κάθε φυσικό ή νομικό πρόσωπο, κατόπιν αιτήσεώς του, χωρίς υποχρέωση αποδείξεως νομίμου συμφέροντος. Οι πληροφορίες αυτές επανεξετάζονται ανά διετία και, εν ανάγκη, επαναλαμβάνονται και προσαρμόζονται στα σύγχρονα δεδομένα, τουλάχιστον σε περίπτωση μετατροπής κατά την έννοια του άρθρου 10. Πρέπει επίσης να ευρίσκονται μονίμως στη διάθεση του κοινού. Το μέγιστο χρονικό διάστημα μεταξύ των επαναλήψεων της πληροφόρησης του κοινού δεν πρέπει να υπερβαίνει, σε καμία περίπτωση, τα 4 έτη.

(1) ΕΕ L 158 της 23.06.1990, σελ. 56

(Τροπολογία 48)

Άρθρο 13, παράγραφος 1, δεύτερο εδάφιο

>Αρχικό κείμενο>

Οι πληροφορίες αυτές περιέχουν, τουλάχιστον, τα στοιχεία που παρατίθενται στο παράρτημα 4.

>Κείμενο μετά την ψηφοφορία στο ΕΚ>

Οι πληροφορίες αυτές περιέχουν, τουλάχιστον, τα στοιχεία που παρατίθενται στο παράρτημα 4. Κανείς δεν διώκεται για τη διάδοση των εν λόγω πληροφοριών στο κοινό.

(Τροπολογία 49)

Άρθρο 13, παράγραφος 4

>Αρχικό κείμενο>

4. Τα κράτη μέλη μεριμνούν ώστε η Έκθεση Ασφαλείας να ευρίσκεται στη διάθεση του κοινού. Το αρμόδιο πρόσωπο δύναται να ζητήσει από την Αρμόδια Αρχή να μην αποκαλύψει στο κοινό ορισμένα μέρη της έκθεσης, για λόγους βιομηχανικού, εμπορικού ή προσωπικού απορρήτου, δημοσίας ασφάλειας ή εθνικής άμυνας. Στις εν λόγω περιπτώσεις, το αρμόδιο πρόσωπο, κατόπιν συμφωνίας της Αρμόδιας Αρχής, παρέχει στην αρχή, και διαθέτει στο κοινό, μια τροποποιημένη έκθεση, στην οποία δεν περιλαμβάνονται τα θέματα αυτά.

>Κείμενο μετά την ψηφοφορία στο ΕΚ>

4. Η Έκθεση Ασφαλείας δημοσιοποιείται. Το αρμόδιο πρόσωπο δύναται, εφόσον το δικαιολογήσει, και εφόσον παρόμοια παράλειψη δεν αποβαίνει εις βάρος της ασφάλειας του πληθυσμού, να ζητήσει από την Αρμόδια Αρχή να μην αποκαλύψει στο κοινό ορισμένα μέρη της έκθεσης, για λόγους βιομηχανικού, εμπορικού ή προσωπικού απορρήτου, δημοσίας ασφάλειας ή εθνικής άμυνας. Στις εν λόγω περιπτώσεις, το αρμόδιο πρόσωπο, κατόπιν συμφωνίας της Αρμόδιας Αρχής, παρέχει στην αρχή, και δημοσιοποιεί μια τροποποιημένη έκθεση, στην οποία δεν περιλαμβάνονται τα θέματα αυτά.

(Τροπολογία 50)

Άρθρο 13, παράγραφος 5

>Αρχικό κείμενο>

5. Τα κράτη μέλη εξασφαλίζουν τη δυνατότητα συμμετοχής του κοινού στις σχετικές διαδικασίες και συζητήσεις, όσον αφορά:

- σχεδιασμό για ανέγερση νέων μονάδων που αναφέρονται στο άρθρο 9, μετατροπές σε υπάρχουσες μονάδες κατά την έννοια του άρθρου 10, εφόσον οι μετατροπές αυτές υπόκεινται σε σχεδιασμό, προβλεπόμενο από την παρούσα οδηγία, καθώς και ανέγερση νέων εγκαταστάσεων σε ήδη υπάρχουσες μονάδες[semigr ]

- τις πολιτικές και τα κριτήρια της αρμόδιας αρχής για την αντιμετώπιση κινδύνων σοβαρών ατυχημάτων, καθώς και τις χωροταξικές πολιτικές και διαδικασίες σχετικά με την εγκατάσταση και χρήση γης, που έχουν διαμορφωθεί για την εφαρμογή της παρούσας οδηγίας.

>Κείμενο μετά την ψηφοφορία στο ΕΚ>

5. Τα κράτη μέλη εξασφαλίζουν τη συμμετοχή του κοινού στις σχετικές διαδικασίες και συζητήσεις, όσον αφορά:

- σχεδιασμό για ανέγερση νέων μονάδων που αναφέρονται στο άρθρο 9, μετατροπές σε υπάρχουσες μονάδες κατά την έννοια του άρθρου 10, εφόσον οι μετατροπές αυτές υπόκεινται σε σχεδιασμό, προβλεπόμενο από την παρούσα οδηγία, καθώς και ανέγερση νέων εγκαταστάσεων σε ήδη υπάρχουσες μονάδες[semigr ]

- τις πολιτικές και τα κριτήρια της αρμόδιας αρχής για την αντιμετώπιση κινδύνων σοβαρών ατυχημάτων, καθώς και τις χωροταξικές πολιτικές και διαδικασίες σχετικά με την εγκατάσταση και χρήση γης, που έχουν διαμορφωθεί για την εφαρμογή της παρούσας οδηγίας.

(Τροπολογία 51)

Άρθρο 13, παράγραφος 6, δεύτερο εδάφιο

>Αρχικό κείμενο>

Ο κατάλογος αυτός ενημερώνεται ετησίως και ευρίσκεται στη διάθεση του κοινού στους χώρους της μονάδας.

>Κείμενο μετά την ψηφοφορία στο ΕΚ>

Ο κατάλογος αυτός ενημερώνεται ετησίως και ευρίσκεται στη διάθεση του κοινού στους χώρους της μονάδας και της αρμόδιας αρχής στην οποία χορηγείται. Κανείς δεν διώκεται για τη διάδοση αυτού του καταλόγου στο κοινό.

(Τροπολογία 52)

Άρθρο 15, παράγραφος 1, εισαγωγική πρόταση

>Αρχικό κείμενο>

1. Για σκοπούς πρόληψης και μετριασμού των σοβαρών ατυχημάτων, τα κράτη μέλη ενημερώνουν την Επιτροπή, το συντομότερο δυνατό, σχετικά με σοβαρά ατυχήματα που πρέπει να δηλώνονται, τα οποία συνέβησαν στο έδαφός τους και της αναφέρουν τις εξής βασικές λεπτομέρειες:

>Κείμενο μετά την ψηφοφορία στο ΕΚ>

1. Για σκοπούς πρόληψης και μετριασμού των σοβαρών ατυχημάτων, τα κράτη μέλη ενημερώνουν την Επιτροπή και την Ευρωπαϊκή Υπηρεσία Περιβάλλοντος, το συντομότερο δυνατό, σχετικά με σοβαρά ατυχήματα που πρέπει να δηλώνονται, τα οποία συνέβησαν στο έδαφός τους και τους αναφέρουν τις εξής βασικές λεπτομέρειες:

(Τροπολογία 53)

Άρθρο 15, παράγραφος 1, σημείο γ)

>Αρχικό κείμενο>

γ) σύντομη περιγραφή των περιστάσεων του ατυχήματος, με μνεία των ενεχόμενων επικίνδυνων ουσιών, και των αμέσων επιπτώσεων επί του ανθρώπου και του περιβάλλοντος[semigr ]

>Κείμενο μετά την ψηφοφορία στο ΕΚ>

γ) σύντομη περιγραφή των περιστάσεων του ατυχήματος, με μνεία των ενεχόμενων επικίνδυνων ουσιών, και των επιπτώσεων επί του ανθρώπου και του περιβάλλοντος[semigr ]

(Τροπολογία 54)

Άρθρο 15, παράγραφος 2, πρώτο εδάφιο

>Αρχικό κείμενο>

2. Τα κράτη μέλη, μετά τη συλλογή των πληροφοριών κατά την έννοια του άρθρου 14, ενημερώνουν την Επιτροπή για τα αποτελέσματα της ανάλυσής τους και διατυπώνουν συστάσεις, χρησιμοποιώντας ένα έντυπο το οποίο καθορίζεται και επανεξετάζεται τακτικά από την Επιτροπή σύμφωνα με τη διαδικασία που προβλέπεται στο άρθρο 22.

>Κείμενο μετά την ψηφοφορία στο ΕΚ>

2. Τα κράτη μέλη, μετά τη συλλογή των πληροφοριών κατά την έννοια του άρθρου 14, ενημερώνουν την Επιτροπή και την Ευρωπαϊκή Υπηρεσία Περιβάλλοντος για τα αποτελέσματα της ανάλυσής τους και διατυπώνουν συστάσεις, χρησιμοποιώντας ένα έντυπο το οποίο καθορίζεται και επανεξετάζεται τακτικά από την Επιτροπή σύμφωνα με τη διαδικασία που προβλέπεται στο άρθρο 22.

(Τροπολογία 55)

Άρθρο 15, παράγραφος 3

>Αρχικό κείμενο>

3. Τα κράτη μέλη γνωστοποιούν στην Επιτροπή την ονομασία και τη διεύθυνση κάθε οργανισμού ο οποίος ενδεχομένως διαθέτει πληροφορίες σχετικές με σοβαρά ατυχήματα και είναι σε θέση να συμβουλεύσει τις Αρμόδιες Αρχές άλλων κρατών μελών που πρέπει να επέμβουν σε περίπτωση τέτοιου ατυχήματος.

>Κείμενο μετά την ψηφοφορία στο ΕΚ>

3. Τα κράτη μέλη γνωστοποιούν στην Επιτροπή και την Ευρωπαϊκή Υπηρεσία Περιβάλλοντος την ονομασία και τη διεύθυνση κάθε οργανισμού ο οποίος ενδεχομένως διαθέτει πληροφορίες σχετικές με σοβαρά ατυχήματα και είναι σε θέση να συμβουλεύσει τις Αρμόδιες Αρχές άλλων κρατών μελών που πρέπει να επέμβουν σε περίπτωση τέτοιου ατυχήματος.

(Τροπολογία 56)

Άρθρο 17, παράγραφος 1, δεύτερο εδάφιο, δεύτερη παύλα

>Αρχικό κείμενο>

- δεν έχει καταρτισθεί Εξωτερικό Σχέδιο Έκτακτης Ανάγκης εντός της καθορισμένης προθεσμίας.

>Κείμενο μετά την ψηφοφορία στο ΕΚ>

- δεν έχει καταρτισθεί Εξωτερικό Σχέδιο Έκτακτης Ανάγκης εντός της καθορισμένης προθεσμίας ή δεν έχουν διαβιβασθεί οι πληροφορίες που προβλέπονται στο άρθρο 11 υπό τους όρους και μέσα στις προθεσμίες που προβλέπονται στο εν λόγω άρθρο.

(Τροπολογία 57)

Άρθρο 17, παράγραφος 1, τρίτο εδάφιο

>Αρχικό κείμενο>

Τα κράτη μέλη, βάσει των νομοθετικών τους ρυθμίσεων, λαμβάνουν τα αναγκαία μέτρα για να εξασφαλίσουν ότι εάν η αρμόδια αρχή απαγορεύσει τη λειτουργία ή την έναρξη λειτουργίας μιας μονάδας, εγκατάστασης ή χώρου αποθήκευσης, ή κάθε μέρους των, επειδή δεν έχει καταρτισθεί εξωτερικό σχέδιο έκτακτης ανάγκης εντός της καθορισμένης προθεσμίας, το αρμόδιο πρόσωπο δικαιούται να ζητήσει αποζημίωση, από τις αρχές που είναι υπεύθυνες για την κατάρτιση των εν λόγω σχεδίων, για οιαδήποτε δαπάνη στην οποία υποβάλλεται λόγω της απαγόρευσης.

>Κείμενο μετά την ψηφοφορία στο ΕΚ>

Σε περίπτωση που δεν έχει καταρτισθεί εξωτερικό σχέδιο έκτακτης ανάγκης εντός της καθορισμένης προθεσμίας εξαιτίας καθυστερήσεως που οφείλεται αποκλειστικά στην αρμόδια αρχή, και εφόσον αποδειχθεί αναγκαία και επείγουσα η απαγόρευση λειτουργίας ή η έναρξη λειτουργίας μιας μονάδας, το αρμόδιο πρόσωπο δικαιούται να απαιτήσει αποζημίωση, από τις αρχές που είναι υπεύθυνες για την κατάρτιση των εν λόγω σχεδίων, για τις δαπάνες στις οποίες υποβάλλεται λόγω της απαγόρευσης και για κάθε ζημία που μειώνει τη χρησιμότητα και την αξία της επένδυσης. Οι υπεύθυνες αρχές δεν υποχρεούνται να χορηγήσουν την αποζημίωση αυτή όταν οι πληροφορίες που προβλέπονται στο άρθρο 11 δεν τους διαβιβάσθηκαν εντός των προθεσμιών που αναφέρονται στο εν λόγω άρθρο.

(Τροπολογία 81)

Άρθρο 18, παράγραφος 2, σημείο γ)

>Αρχικό κείμενο>

γ) όλες οι επιχειρήσεις αποτελούν αντικείμενο ενός συστηματικού προγράμματος επιθεωρήσεων. Διεξάγεται τουλάχιστον μια επιτόπια επιθεώρηση κάθε 12 μήνες από την Αρμόδια Αρχή σε κάθε μονάδα που καλύπτεται από το άρθρο 9, εκτός εάν η Αρμόδια Αρχή έχει καθιερώσει πρόγραμμα επιθεωρήσεων που προβλέπει μεγαλύτερο χρονικό διάστημα μεταξύ των εν λόγω επιθεωρήσεων, βάσει συστηματικής εκτίμησης των κινδύνων σοβαρού ατυχήματος στη συγκεκριμένη μονάδα[semigr ]

>Κείμενο μετά την ψηφοφορία στο ΕΚ>

γ) όλες οι επιχειρήσεις αποτελούν αντικείμενο ενός συστηματικού προγράμματος επιθεωρήσεων. Διεξάγεται τουλάχιστον μια επιτόπια επιθεώρηση κάθε 3 χρόνια από την Αρμόδια Αρχή ή από εμπειρογνώμονες ή οργανισμούς που ενεργούν για λογαριασμό της (π.χ. Υπηρεσία Τεχνικού Ελέγχου (ΤUV)) σε κάθε μονάδα που καλύπτεται από το άρθρο 9, εκτός εάν η Αρμόδια Αρχή έχει καθιερώσει πρόγραμμα επιθεωρήσεων που προβλέπει βραχύτερο χρονικό διάστημα μεταξύ των εν λόγω επιθεωρήσεων, βάσει συστηματικής εκτίμησης των κινδύνων σοβαρού ατυχήματος στη συγκεκριμένη μονάδα[semigr ]

(Τροπολογία 59)

Άρθρο 19, παράγραφος 1, εισαγωγική πρόταση

>Αρχικό κείμενο>

1. Η Επιτροπή καταρτίζει και διατηρεί στη διάθεση των κρατών μελών ένα μητρώο και σύστημα πληροφόρησης, που περιέχουν, ιδιαίτερα, λεπτομέρειες για τα σοβαρά ατυχήματα τα οποία συνέβησαν στην επικράτεια των κρατών μελών, με στόχους:

>Κείμενο μετά την ψηφοφορία στο ΕΚ>

1. Η Επιτροπή και η Ευρωπαϊκή Υπηρεσία Περιβάλλοντος καταρτίζουν και διατηρούν στη διάθεση των κρατών μελών ένα μητρώο και σύστημα πληροφόρησης, που περιέχουν, ιδιαίτερα, λεπτομέρειες για τα σοβαρά ατυχήματα τα οποία συνέβησαν στην επικράτεια των κρατών μελών, με στόχους:

(Τροπολογία 60)

Άρθρο 19, παράγραφος 3

>Αρχικό κείμενο>

3. Τα κράτη μέλη υποβάλλουν στην Επιτροπή ετήσια έκθεση, στην οποία αναφέρουν τον αριθμό και τους τύπους μονάδων που καλύπτονται από τα άρθρα 6 και 9 της παρούσας οδηγίας, τον αριθμό των Εκθέσεων Ασφαλείας που ελήφθησαν, τον αριθμό των καταρτισθέντων Εσωτερικών και Εξωτερικών Σχεδίων Έκτακτης Ανάγκης και τον αριθμό των επιθεωρήσεων που διενεργήθηκαν. Η Επιτροπή δημοσιεύει σύνοψη των πληροφοριών αυτών ετησίως.

>Κείμενο μετά την ψηφοφορία στο ΕΚ>

3. Τα κράτη μέλη υποβάλλουν στην Επιτροπή και την Ευρωπαϊκή Υπηρεσία Περιβάλλοντος ετήσια έκθεση, στην οποία αναφέρουν τον αριθμό και τους τύπους μονάδων που καλύπτονται από τα άρθρα 6 και 9 της παρούσας οδηγίας, τον αριθμό των Εκθέσεων Ασφαλείας που ελήφθησαν, τον αριθμό των καταρτισθέντων Εσωτερικών και Εξωτερικών Σχεδίων Έκτακτης Ανάγκης και τον αριθμό των επιθεωρήσεων που διενεργήθηκαν. Η Επιτροπή και η Ευρωπαϊκή Υπηρεσία Περιβάλλοντος δημοσιεύουν σύνοψη των πληροφοριών αυτών ετησίως.

(Τροπολογία 73)

Άρθρο 14α) (νέο)

>Κείμενο μετά την ψηφοφορία στο ΕΚ>

Η Επιτροπή εδραιώνει κατάλληλες σχέσεις με τις ειδικευμένες υπηρεσίες διεθνών οργανισμών, και ειδικότερα του ΟΟΣΑ, για να εξασφαλίσει συμφωνίες σχετικά με διεθνή σταθερότυπα όσον αφορά την αντιμετώπιση κινδύνων σοβαρών ατυχημάτων.

(Τροπολογία 105)

Άρθρο 19α (νέο)

>Κείμενο μετά την ψηφοφορία στο ΕΚ>

Μέχρι τις 30 Ιουνίου 1995 η Επιτροπή υποβάλλει στο Ευρωπαϊκό Κοινοβούλιο πρόταση για Παράρτημα IV α σχετικά με τις αρχές και τις καθοριστικές παραμέτρους για την πρόληψη σοβαρών ατυχημάτων και για τα μέτρα που πρέπει να λαμβάνονται σε περίπτωση σοβαρού ατυχήματος.

(Τροπολογία 61)

Άρθρο 20, παράγραφος 1, εισαγωγική πρόταση

>Αρχικό κείμενο>

1. Οι πληροφορίες που λαμβάνουν οι Αρμόδιες Αρχές και η Επιτροπή δυνάμει της παρούσας οδηγίας είναι εμπιστευτικές μόνον εφόσον αφορούν:

>Κείμενο μετά την ψηφοφορία στο ΕΚ>

1. Οι πληροφορίες που λαμβάνουν οι Αρμόδιες Αρχές, η Επιτροπή και η Ευρωπαϊκή Υπηρεσία Περιβάλλοντος δυνάμει της παρούσας οδηγίας είναι εμπιστευτικές μόνον εφόσον αφορούν:

(Τροπολογία 62)

Άρθρο 20, παράγραφος 1, πρώτη παύλα

>Αρχικό κείμενο>

- το απόρρητο των διαδικασιών των αρμόδιων αρχών και της Επιτροπής,

>Κείμενο μετά την ψηφοφορία στο ΕΚ>

- τις συζητήσεις κεκλεισμένων των θυρών των αρμοδίων αρχών, της Ευρωπαϊκής Υπηρεσίας Περιβάλλοντος και της Επιτροπής,

(Τροπολογία 63)

Άρθρο 20, παράγραφος 1, τρίτη παύλα

>Αρχικό κείμενο>

- τη δημόσια ασφάλεια ή άλλα θέματα ασφάλειας

>Κείμενο μετά την ψηφοφορία στο ΕΚ>

- τη δημόσια ασφάλεια

(Τροπολογία 64)

Άρθρο 20, παράγραφος 1, έβδομη παύλα

>Αρχικό κείμενο>

- υλικό που προμηθεύει τρίτος, χωρίς ο τρίτος να έχει έννομη υποχρέωση[semigr ]

>Κείμενο μετά την ψηφοφορία στο ΕΚ>

- υλικό που προμηθεύει τρίτος, χωρίς ο τρίτος να έχει έννομη υποχρέωση και εφόσον έχει εκφράσει τον εμπιστευτικό χαρακτήρα των πληροφοριών του[semigr ]

(Τροπολογία 65)

Άρθρο 20, παράγραφος 1α (νέα)

>Κείμενο μετά την ψηφοφορία στο ΕΚ>

1α. Δεν είναι δυνατή η δικαστική δίωξη για την διάδοση στο κοινό μη εμπιστευτικών πληροφοριών.

(Τροπολογία 66)

Άρθρο 21

>Αρχικό κείμενο>

Η διαδικασία που ορίζεται στο άρθρο 22 ακολουθείται για την προσαρμογή των παραρτημάτων της παρούσας οδηγίας στην τεχνική πρόοδο και για τον καθορισμό των εναρμονισμένων κριτηρίων που αναφέρουν τα άρθρα 8 παράγραφος 3, 9 παράγραφος 8, 11 παράγραφος 7, 14 παράγραφος 3 και 18 παράγραφος 5, των κατευθυντηρίων γραμμών που αναφέρει το άρθρο 12 παράγραφος 3 και του εντύπου δηλώσεως που αναφέρει το άρθρο 15 παράγραφος 2.

>Κείμενο μετά την ψηφοφορία στο ΕΚ>

Η διαδικασία που ορίζεται στο άρθρο 22 ακολουθείται για τον καθορισμό των κριτηρίων που αναφέρει το άρθρο 12 παράγραφος 3 και του εντύπου δηλώσεως που αναφέρει το άρθρο 15 παράγραφος 2.

(Τροπολογία 107)

Άρθρο 22α (νέο)

>Κείμενο μετά την ψηφοφορία στο ΕΚ>

Τα απαραίτητα μέτρα για την προσαρμογή των παραρτημάτων της παρούσας οδηγίας στην τεχνική πρόοδο και για τις μεταγενέστερες τροποποιήσεις καθορίζονται σύμφωνα με τη διαδικασία που αναφέρεται στο άρθρο 130 Σ, παράγραφος 1 της Συνθήκης.

(Τροπολογία 68)

Άρθρο 22β (νέο)

>Κείμενο μετά την ψηφοφορία στο ΕΚ>

Η Επιτροπή επικουρείται από μια επιτροπή, ονομαζόμενη «επιτροπή διαχείρισης», την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.

>Κείμενο μετά την ψηφοφορία στο ΕΚ>

Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγονται χαρακτήρα του θέματος. Αποφασίζει με την πλειοψηφία που προβλέπεται στο άρθρο 148 παρ. 2 της συνθήκης για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

>Κείμενο μετά την ψηφοφορία στο ΕΚ>

Η Επιτροπή θεσπίζει μέτρα τα οποία μπορούν να εφαρμοστούν αμέσως. Εάν όμως τα μέτρα αυτά δεν είναι σύμφωνα με τη γνώμη που διατύπωσε η επιτροπή, ανακοινώνονται αμέσως από την Επιτροπή στο Συμβούλιο.

Στην περίπτωση αυτή:

>Κείμενο μετά την ψηφοφορία στο ΕΚ>

Η Επιτροπή αναβάλλει την εφαρμογή των μέτρων που αποφάσισε για διάστημα που ορίζεται σε κάθε πράξη που εγκρίνει το Συμβούλιο, αλλά που δεν μπορεί, σε καμία περίπτωση, να υπερβαίνει τους τρείς μήνες από την ημερομηνία της ανακοίνωσης.

>Κείμενο μετά την ψηφοφορία στο ΕΚ>

Το Συμβούλιο μπορεί, με ειδική πλειοψηφία, να λάβει διαφορετική απόφαση μέσα στην προθεσμία που προβλέπεται στο προηγούμενο εδάφιο.

(Τροπολογία 117)

(Παράρτημα Ι, Μέρος 1, Στήλη 1, Κατηγορίες 7, 21-23 και 28)

>Αρχικό κείμενο>

Οξείδιο του νικελίου (Ni2O3)

Υποξείδιο του νικελίου (NiO)

Υποξείδιο του νικελίου (NiO2)

Θειούχο νικέλιο

Διθειούχο νικέλιο

>Κείμενο μετά την ψηφοφορία στο ΕΚ>

Οξείδιο του νικελίου (Ni2O3) (σε σκόνη)

Υποξείδιο του νικελίου (NiO) (σε σκόνη)

Υποξείδιο του νικελίου (NiO2) (σε σκόνη)

Θειούχο νικέλιο (σε σκόνη)

Διθειούχο νικέλιο (σε σκόνη)

(Τροπολογία 69)

ΠΑΡΑΡΤΗΜΑ Ι, Μέρος 2, Στήλη 1, Κατηγορίες 4 και 5

>Αρχικό κείμενο>

4. ΕΚΡΗΚΤΙΚΕΣ (όταν η ουσία ή το παρασκεύασμα εμπίπτει στον ορισμό της σημείωσης 2 α)

5. ΕΚΡΗΚΤΙΚΕΣ (όταν η ουσία ή το παρασκεύασμα εμπίπτει στον ορισμό της σημείωσης 2 β)

>Κείμενο μετά την ψηφοφορία στο ΕΚ>

4. ΕΚΡΗΚΤΙΚΕΣ (όταν η ουσία ή το παρασκεύασμα εμπίπτει στον ορισμό της σημείωσης 2 α)1

5. ΕΚΡΗΚΤΙΚΕΣ (όταν η ουσία ή το παρασκεύασμα εμπίπτει στον ορισμό της σημείωσης 2 β)1

1 Τούτο δεν ισχύει για τα πυρομαχικά που χρησιμοποιούνται για μη στρατιωτικούς σκοπούς

(Τροπολογία 70)

Παράρτημα IVα (νέο)

>Κείμενο μετά την ψηφοφορία στο ΕΚ>

IVα:

ΣΗΜΑΝΤΙΚΕΣ ΑΡΧΕΣ ΚΑΙ ΚΡΙΤΗΡΙΑ ΓΙΑ ΤΗΝ ΠΡΟΛΗΨΗ ΣΟΒΑΡΩΝ ΑΤΥΧΗΜΑΤΩΝ ΚΑΙ ΓΙΑ ΤΑ ΜΕΤΡΑ ΠΟΥ ΠΡΕΠΕΙ ΝΑ ΛΑΜΒΑΝΟΝΤΑΙ ΣΕ ΠΕΡΙΠΤΩΣΕΙΣ ΣΟΒΑΡΩΝ ΑΤΥΧΗΜΑΤΩΝ

(Το παράρτημα αυτό θα πρέπει να καταρτισθεί από την Επιτροπή).

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση οδηγίας (ΕΚ) του Συμβουλίου που αφορά την αντιμετώπιση κινδύνων σοβαρών ατυχημάτων σχετιζομένων με επικίνδυνες ουσίες (COM(94)0004 - C3-0116/94 - 94/0014(SYN))

(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (CΟΜ(94)0004 - 94/0014(SYN) ((ΕΕ C 106 της 14.4.1994, σ.4)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 130Ρ, παράγραφος 1 της Συνθήκης ΕΟΚ (C3-0116/94),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Περιβάλλοντος, Δημόσιας Υγείας και Προστασίας των Καταναλωτών και τη γνωμοδότηση της Επιτροπής Οικονομικής, Νομισματικής και Βιομηχανικής Πολιτικής (Α4-0082/94),

1. εγκρίνει, με την επιφύλαξη των τροποποιήσεων που της επέφερε, την πρόταση της Επιτροπής[semigr ]

2. καλεί την Επιτροπή να τροποποιήσει αναλόγως την πρόταση της, σύμφωνα με το άρθρο 189Α, παράγραφος 2 της Συνθήκης ΕΚ[semigr ]

3. καλεί το Συμβούλιο να συμπεριλάβει στην κοινή θέση που θα εκδόσει σύμφωνα με το άρθρο 189Γ, στοιχείο α) της Συνθήκης ΕΚ, τις τροποποιήσεις που ενέκρινε το Σώμα[semigr ]

4. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.